Musuh lebah Melayu

Musuh lebah Melayu (Indicator archipelagicus), atau hanya dipanggil musuh lebah atau gembala lebah, ialah burung dalam keluarga Indicatoridae, yang merupakan burung paleotropika mirip pengicau yang berkait dengan belatuk. Spesies ini berasal dari Asia Tenggara.

 Huraian 
Musuh lebah ialah burung bersaiz serdahana sehingga sepanjang 18 cm, perang-hijau dengan celoreng kehijauan, iris kemerahan, paruh kelabu tebal dan kelabu putih di bawah. Burung jantan memiliki tompok kuning pada bahu, yang tiada pada burung betina. Anak burung menyerupai burung betina dengan celoreng pada bahagian bawah

Panggilan burung musuh lebah Melayu adalah seperti kucing "mengiau", diikuti bunyi mengeletek. Makanannya banyak terdiri daripada serangga, terutama lebah liar dan penyengat. Ia bersarang dalam lubang pokok.

 Taburan 
Musuh lebah Melayu terdapat di sepanjang hutan daun lebar tanah pamah di barat Thailand, Semenanjung Malaysia, Borneo dan pulau Sumatera.

 Pengekalan 
Akibat kehilangan habitat yang berterusan, populasi tempatan dan jarang, musuh lebah Melayu dinilai sebagai hampir terancam dalam Senarai Merah Spesies Terancam IUCN.

Burung ini merupakan haiwan yang dilindungi di Malaysia dan memerlukan lesen pemburuan untuk memburunya.

 Rujukan 

 Pautan luar 
 BirdLife Species Factsheet
 Imej di ADW

Gembala Lebah